تقييم المطعم: طيب من وين أبد... 
  
 رحت مع الأهل أمس الخميس للغداء عشان نونسهم  وننسيهم جو الإختبارات شوي واقترحت اننا نروح  واتر ليمون لأنه أغلبنا ما جربه من قبل، بدون ما أطول هذي ابرز ملاحظاتي: 
  
 المكان: 
 الجلسات أقل من المتوسط وكأنها شوي ضيق، والطاولات دائريه وماتنفع للجلسه الكبيره (كنا 8 أشخاص) والكراسي ما كانت ذيك المريحه 
 الإضاءه كانت مناسبه بس يوم جاء وقت الصلاة وخففوا الإضاءه صار الجو أحلى 
 ريحة المكان ما كانت شينه ولكن باينه ريحة المنظفات شوي ومعكره الجو العم شويتين 
 يشكل عام جلسات المطعم محتاجه تجديد لأنه شكله من يوم مافتحوا المحل ماغيرو الأثاث 
  
 المشروبات: 
 جربنا الفروتي موخيتو بالفراوله وكان عظييييييييييم، طبعا أنا أنصح بهالمشروب للي يحب العصيرات الخفيفه والليمونيه. 
 وجربنا بعد الليموناظه بالتوت وكانت حلوه، ولكن برايي أنا الموخيتو كان أطعم. 
  
 الأكل: 
 طلبنا أنواع واجد من الوجبات فابحاول أختصرها: 
 مقبلات الكومبو سيليكشن: مقبول ولكن كله زيت ألذ ما فيه الودجز 
 حلومي ساندوتش: الوجبه الوحيده اللي راح أطلبها المره الجايه (تنفع على الفطور بعد) 
 كلوب ساندوتش: كبيييييييييييييييييييييييييييره  
 سندويتش دجاج بلسميك: لذيذ بس مو مميز 
 كساديا الدجاح: لذيذ بس برضه مو شي واو 
 البيتزا: المميز فيها إنك انت تختار وش يحطون فيها بس، والطعم كان عادي 
  
  
 الحلى: 
 بعد كل هالأكل وتوقعون أننا بنطلب حلى!!!! للأسف الصراحه ما كان له مكان أبد ولكن سمعت أنه أفضل فوندو بالرياض هو عند واتر ليمون 
  
 الخدمه: 
 عموما جيده وما ماكانت بطيئه أبدا، المظيفين كانوا جدا متفهمين وماحاسوا أي طلب 
  
 السعر: 
 طبعا كل واحد وله حكمه على السعر هل هو مناسب وإلا لا فأنا راح أعطيكم السعر النهائي والحكم لكم، الغدا كلفنا تقريبا أكثر من 500 ريال بشوي وهذي تفاصيل الطلب: 
 3 صحون مقبلات مشكله 
 1 سلطه 
 4 عصيرات 
 6 مشروبات غازيه 
 6 أطباق رئيسيه 
  
 وإنشاء الله يكون أفادكم هالتقييم بشي